CELEX: 31981R0956
Language: el
Date: 1981-04-08 00:00:00
Title: Κανονισμός (ΕΟΚ) αριθ. 956/81 τής Επιτροπής τής 8ης Απριλίου 1981 περί τροποποιήσεως τού κανονισμού (ΕΟΚ) αριθ. 3172/80 «περί τών λεπτομερειών εφαρμογής τού καθεστώτος ενισχύσεως στήν κατανάλωση ελαιολάδου»

Avis juridique important

|

31981R0956

Κανονισμός (ΕΟΚ) αριθ. 956/81 τής Επιτροπής τής 8ης Απριλίου 1981 περί τροποποιήσεως τού κανονισμού (ΕΟΚ) αριθ. 3172/80 «περί τών λεπτομερειών εφαρμογής τού καθεστώτος ενισχύσεως στήν κατανάλωση ελαιολάδου»  

Επίσημη Εφημερίδα αριθ. L 097 της 09/04/1981 σ. 0018 - 0018 Ισπανική ειδική έκδοση: Κεφάλαιο 03 τόμος 21 σ. 0074  Πορτογαλική ειδική έκδοση : Κεφάλαιο 03 τόμος 21 σ. 0074 

***** ΚΑΝΟΝΙΣΜΟΣ (ΕΟΚ) αριθ. 956/81 ΤΗΣ ΕΠΙΤΡΟΠΗΣ  της 8ης Απριλίου 1981  περί τροποποιήσεως του κανονισμού (ΕΟΚ) αριθ. 3172/80 «περί των λεπτομερειών εφαρμογής του καθεστώτος ενισχύσεως στην κατανάλωση ελαιολάδου»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 3454/80 (2), και ιδίως το άρθρο 11,  Εκτιμώντας:  ότι το άρθρο 2 του κανονισμού (ΕΟΚ) αριθ. 3172/80 της Επιτροπής (3) καθόρισε την ελάχιστη περίοδο λειτουργίας των επιχειρήσεων συσκευασίας ελαιολάδου οι οποίες δύνανται να χαρακτηρισθούν εγκεκριμένες κατά την έννοια του άρθρου 2 του κανονισμού (ΕΟΚ) αριθ. 3089/78 του Συμβουλίου (4), όπως τροποποιήθηκε από τον κανονισμό (ΕΟΚ) αριθ. 2762/80 (5)·  ότι η πείρα έδειξε πως η ελάχιστη περίοδος, η οποία καθορίστηκε από τον κανονισμό (ΕΟΚ) αριθ. 3172/80, είναι δυνατόν να αποκλείσει τον χαρακτηρισμό ως εγκεκριμένων σημαντικής μερίδος επιχειρήσεων οι οποίες ασχολούνται κανονικά με τη συσκευασία· ότι για να αποτραπεί το εμπόδιο αυτό πρέπει να υιοθετηθεί η ελάχιστη περίοδος που αναφέρεται κατωτέρω·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 περίπτωση α του κανονισμού (ΕΟΚ) αριθ. 3172/80, ο όρος «εκατόν πενήντα» αντικαθίσταται από τον όρο «εκατόν είκοσι» .  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 8 Απριλίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 360 της 31. 12. 1980, σ. 16.  (3) ΕΕ αριθ. L 331 της 9. 12. 1980, σ. 27.  (4) ΕΕ αριθ. L 369 της 29. 12. 1978, σ. 12.  (5) ΕΕ αριθ. L 287 της 30. 10. 1980, σ. 2.